Tarptautinis baudžiamasis tribunolas buvusiajai Jugoslavijai

Tarptautinis baudžiamasis tribunolas buvusiajai Jugoslavijai (TBTBJ, ) – Jungtinių Tautų institucija, skirta persekioti ir teisti asmenis už karo nusikaltimus, padarytus Jugoslavijos karų metu. Tribunolas buvo ad hoc () teismas, įsikūręs Hagoje, Nyderlanduose. Veikė 1993–2017 m.

Tribunolas įsteigtas 1993 m. gegužės 25 d. Jungtinių Tautų Saugumo Tarybai priėmus rezoliuciją Nr. 827. Tribunolo jurisdikcijai priklausė keturios nusikaltimų, įvykdytų buvusios Jugoslavijos teritorijoje nuo 1991 m., grupės: sunkūs Ženevos konvencijų pažeidimai, karo teisės pažeidimai, genocidas ir nusikaltimai žmoniškumui. Didžiausia bausmė, kurią tribunolas galėjo skirti, buvo įkalinimas iki gyvos galvos. Įvairios šalys pasirašė susitarimus su Jungtinėmis Tautomis dėl laisvės atėmimo bausmių vykdymo.

Iš viso kaltinimai pareikšti 161 asmeniui. Galutiniai kaltinamieji aktai paskelbti 2004 m. gruodį, o paskutiniai jų patvirtinti ir paskelbti 2005 m. pavasarį. Paskutinis kaltinamasis Goranas Hadžičius suimtas 2011 m. liepos 20 d.Serbia's last war crimes fugitive arrested, Al Jazeera.net, 20 July 2011. Galutinis nuosprendis paskelbtas 2017 m. lapkričio 29 d., o 2017 m. gruodžio 31 d. tribunolas oficialiai baigė darbą.

Likusias TBTBJ funkcijas, įskaitant nuosprendžių priežiūrą ir apeliacijų nagrinėjimą, perėmė Tarptautinis baudžiamųjų tribunolų mechanizmas (IRMCT).

 Veikla 
1993 m. gegužės 25 d. JT Saugumo Tarybos priimta rezoliucija Nr. 827 oficialiai įsteigė TBTBJ. Numatyta, kad tribunolo jurisdikcijai priklausys keturios nusikaltimų, įvykdytų buvusios Jugoslavijos SFR teritorijoje nuo 1991 m., grupės:

 Sunkūs Ženevos konvencijų pažeidimai;
 Karo teisės pažeidimai;
 Genocidas;
 Nusikaltimai žmoniškumui.

 Šaltiniai 

 Nuorodos 


Kategorija:Tarptautiniai teismai
Kategorija:Tarptautinė baudžiamoji teisė